內熱

內熱係指源自一粒天體內部嘅熱，例如地球就因為質量大而引起地殼活動，呢啲地殼活動會產生熱能，令地球內部有熔岩。

地球內熱

喺地球嘅內熱當中，吸積嘅殘餘熱霸咗得嗰 20% 左右，而其餘嗰 80% 嘅熱係嚟自核衰變嘅－喺地球內部有鉀-40、鈾-238、鈾-235、同埋釷-232等嘅同位素靠放輻射嚟產生熱力。呢股熱令到地心嘅温度可以去到成攝氏 6000 度，華氏 10830 度，而壓力就可以去到 360 GPa－足以將一個人壓扁。

頭先講咗，地熱入面好多都係嚟自核衰變－即係唔穩定嘅原子核放輻射並且變成穩定原子核嘅過程，而穩定咗嘅原子通常唔會再放輻射。所以地球科學家推測喺地球歷史再早啲嗰陣，地球有更加多可以放輻射嘅同位素，所以嗰時佢可以產生更勁嘅內熱，喺 30 億年前可能係而家嘅兩倍。當時嘅地球沿住半徑嘅温度梯度會更加大，而地幔對流同埋板塊構造嘅速度亦都更加快，仲可能會產生一啲以今時今日嘅地質條件好難生到出嚟嘅岩石，好似係科馬提岩噉。

熔岩
地質

攷

熱力學
行星科學